|  |
| --- |
|  |

**Senatorul Titus Corlățean, membru al Delegației Parlamentului României la APCE**

Senatorul Titus Corlățean a fost desemnat noul coordonator politic al Grupului Socialiștilor, Democraților și Verzilor (SOC) al Comisiei APCE pentru afaceri politice și democrație, în cadrul  lucrărilor primei părți a Sesiunii ordinare a Adunării Parlamentare a Consiliului  Europei (APCE), Strasbourg, 21-25 ianuarie 2019.
Aceasta este o funcție de responsabilitate în cadrul grupului politic, din perspectiva stabilirii unei poziții comune a membrilor acestuia, cu privire la proiectele de rapoarte, rezoluții și alte subiecte de importanță deosebită aflate în dezbaterea Adunării, precum și a strategiei de urmat de reprezentanții Grupului SOC pentru promovarea acestei poziții în cadrul comisiei menționate și a plenului Adunării.
De asemenea, senatorul Titus Corlățean a fost ales, în unanimitate, pentru un nou mandat în funcția de prim-vicepreședinte al Comisiei APCE pentru afaceri politice și democrație.